PRANEŠIMAS ŽINIASKLAIDAI

2024-07-18

**„EPSO-G“ įsteigė naują įmonę „EPSO-G Invest“, planuoja naują veiklą**

**Energijos perdavimo ir mainų įmonių grupė „EPSO-G“ įsteigė naują įmonę „EPSO-G Invest“. Naujos įmonės, kurios pagrindinės planuojamos veiklos yra projektų valdymas ir investicijos, 100 proc. akcijų valdys „EPSO-G“.**

Naujos įmonės vadovu paskirtas Tomas Varneckas, kuris taip pat eina „EPSO-G“ Grupės infrastruktūros ir projektų valdymo vadovo bei Grupės įmonės „Litgrid“ valdybos pirmininko pareigas.

„Lietuvos energetinė nepriklausomybė ir saugumas yra pagrindinės Grupės kryptys ir susitelkimas į jas tik stiprėja tiek artėjant sinchronizacijai su kontinentinės Europos tinklais, tiek imantis įgyvendinti šalies energetikos viziją. Tuo pačiu ieškome ir naujų veiklos sričių, kurios kurtų naudą valstybei. Viena iš tokių galimybių Grupei užsiimti nereguliuojama veikla, o šiuo metu vertinami įvairūs galimi variantai, ties kuriais koncentruosis nauja įmonė“, – sako T. Varneckas.

„EPSO-G“ įmonių grupę sudaro valdymo įmonė „EPSO-G“ ir šešios tiesiogiai patronuojamos įmonės „Amber Grid“, „Baltpool“, „Energy cells“, „EPSO-G Invest“, „Litgrid“ ir „Tetas“. „EPSO-G“ ir Grupės įmonės taip pat turi „GET Baltic“, „Baltic RCC“ OÜ ir „TSO Holding“ AS akcijų. „EPSO-G“ vienintelio akcininko teises ir pareigas įgyvendina Lietuvos Respublikos energetikos ministerija.

**Daugiau informacijos**

Gediminas Petrauskas, „EPSO-G“ komunikacijos partneris

Tel. +370 610 63306, el. paštas gediminas.petrauskas@epsog.lt